Alvise Pisani

Fioło de Gianfrancesco e Paolina Contarini, el xe sta el sentoquatordexeximo doxe de ła Republica de Venesia dal 17 de genaro 1735 ała morte.
Come tutti i doxi del Setesento venesian, Pisani el ga pensà pì a curar ł'ałestimento de feste e a organixare soło ł'ordinaria aministrasion, sensa incontrare problemi de ordine internasional.

 Vita 
Omo sior anca se acuxà d'esar spiłorcio (a torto viste łe grandioxe spexe che el ga afrontà de scarsea soa durante el so dogado), el ga sercà senpre d'imitar ło stiłe dei re pur sensa mai 'rivarghe, tanto da esar ciamà “prinsipe poareto”.
Anbasador in Fransa, Austria e Spagna, el xe sta pì volte savio e consijer dogałe.
El se ga candidà inte el 1722 e inte el 1732, inte el 1735 el xe sta fu l'unico candidado e el ga spexo cusì tanto par coronpare i posibiłi 41 ełetori che el xe sta ełeto a ł'unanimità.
Era sposato co Elena Badoer.

 Dogado 
Ełeto el 17 de genaro 1735, el xe 'ndà subito a star a Palazo Ducal portandose drio tuta ła fameja.

A partir dal 1736, grasie a ł'introdusion de novi tipi de navi, dite navi "atte", co equipajo ridoto e pareci canoni come difexa, ł'economia ła xe mijorà decixamente dopo łe dure crixi del 1733 e 1734. 
Inte el majo 1741 a se gera decixo de darghe qualche mexe de ripoxo inte na villa in teraferma e, proprio mentre el doxe el stava par montar in gondoła par 'ndar via, el se ga sentìo mal e el ga dovesto esar riportà a palazo.
El xe morto el 17 de zugno 1741.